

 **REPUBLIKA HRVATSKA**

**KRAPINSKO – ZAGORSKA ŽUPANIJA**

 **OPĆINA MIHOVLJAN**

 **Općinsko vijeće**

KLASA: 363-01/23-01/05

URBROJ:2140-23-01-23-02

Mihovljan, 15.09.2023.

Na temelju Zakona o komunalnom gospodarstvu (Narodne Novine broj 68/18, 110/18, 32/20) i članka 39. Statuta Općine Mihovljan („Službeni glasnik Krapinsko-zagorske županije“ broj 05/13, 11/18, 08/20 i 08/21), Općinsko vijeće Općine Mihovljan na svojoj 19. sjednici održanoj dana 15. rujna .2023. godine, donijelo je

**O D L U K U**

**o kriterijima i pokazateljima učinkovitosti upravljanja**

**komunalnom infrastrukturom na području Općine Mihovljan**

Članak 1.

 Ovom Odlukom utvrđuju se kriteriji i pokazatelji za učinkovito upravljanje komunalnom infrastrukturom na području Općine Mihovljan.

Članak 2.

Komunalna infrastruktura na području Općine Mihovljan su:

1. nerazvrstane ceste

2. javne prometne površine na kojima nije dopušten promet motornih vozila

3. građevine javne odvodnje oborinskih voda

4. javne zelene površine

5. građevine, uređaji i predmeti javne namjene

6. groblje i mrtvačnica

 7. javne površine

 8. javna rasvjeta

Članak 3.

 Obavljanje komunalnih djelatnosti na području Općine Mihovljan temelji se na načelima propisanima Zakonom o komunalnom gospodarstvu, a to su:

|  |  |
| --- | --- |
| **Naziv načela i obrazloženje** | **PRIMJENJUJE SE**(Da/Ne) |
| **Načelo zaštite javnog interesa**Jedinice lokalne samouprave dužne su u donošenju i provođenju programa građenja komunalne infrastrukture i programa održavanja komunalne infrastrukture poštovati javni interes i omogućiti ostvarivanje i zaštitu pojedinačnih interesa na način koji nije u suprotnosti i na štetu javnog interesa. |  |
| **Načelo razmjerne koristi**Vlasnici građevinskog zemljišta odnosno investitori dužni su pridonositi građenju i održavanju komunalne infrastrukture plaćanjem javnih davanja razmjerno koristi koju stječu korištenjem uređenog građevinskog zemljišta odnosno građenjem komunalne infrastrukture, uz poštovanje načela solidarnosti. |  |
| **Načelo solidarnosti**Financiranje građenja i održavanja komunalne infrastrukture zasniva se na načelu solidarnosti u podmirenju troškova na području jedinice lokalne samouprave. |  |
| **Načelo javne službe**Komunalne djelatnosti obavljaju se kao javna služba, a usluge koje se pružaju u obavljanju tih djelatnosti od općeg su interesa. |  |
| **Načelo neprofitnosti**Komunalne djelatnosti ne obavljaju se radi stjecanja dobiti, već radi osiguravanja isporuke komunalnih usluga korisnicima prema načelima komunalnog gospodarstva. |  |
| **Načelo supsidijarnosti**Obavljanje komunalnih djelatnosti i isporuka komunalnih usluga osigurava se na razini koja je najbliža korisnicima. |  |
| **Načelo univerzalnosti u jednakosti pristupa**Pristup, dostupnost i korištenje komunalnih usluga osigurava se svim korisnicima pod jednakim i ne-diskriminatornim uvjetima. |  |
| **Načelo prilagodljivosti**Isporuka komunalnih usluga obavlja se na način i pod uvjetima koji su prilagođeni potrebama lokalne zajednice. |  |
| **Načelo kontinuiteta obavljanja komunalnih djelatnosti**Komunalne djelatnosti obavljaju se kontinuirano na način koji osigurava održavanje komunalne infrastrukture u stanju funkcionalne sposobnosti radi ostvarivanja neprekidne isporuke komunalnih usluga, uz mogućnost uskrate isporuke komunalnih usluga korisnicima samo u iznimnim i opravdanim slučajevima. |  |
| **Načelo kakvoće obavljanja komunalnih djelatnosti**Komunalne djelatnosti obavljaju se prema standardima kakvoće pružanja komunalnih usluga propisanim posebnim propisima. |  |
| **Načelo ekonomičnosti i učinkovitosti**Isporučitelj komunalne usluge obvezan je u obavljanju komunalne djelatnosti postupati na učinkovit, ekonomičan i svrhovit način uz najmanje troškove za korisnike. |  |
| **Načelo zaštite korisnika, prostora, okoliša i kulturnih dobara**Opremanje građevinskog zemljišta komunalnom infrastrukturom i obavljanje komunalnih djelatnosti osigurava se uz najprihvatljivije uvjete za život i zdravlje korisnika komunalnih usluga te najprihvatljivije uvjete za prostor, okoliš, kulturna dobra i održivi razvitak. |  |
| **Načelo sigurnosti**Isporučitelj komunalne usluge dužan je komunalnu uslugu isporučivati korisnicima usluga na način koji ne može štetiti njihovoj imovini, pravima i pravnim interesima. |  |
| **Načelo javnosti**Isporučitelj komunalne usluge dužan je osigurati javnost svojeg rada te omogućiti korisnicima komunalne usluge pristup informacijama važnim za isporuku komunalnih usluga i njihovo sudjelovanje u donošenju odluka u komunalnom gospodarstvu. |  |
| **Načelo prihvatljivosti cijene komunalnih usluga**Cijene komunalnih usluga utvrđuju se tako da osiguravaju postupnost povrata troškova građenja i održavanja komunalne infrastrukture i obavljanja komunalnih djelatnosti, vodeći računa o tome da one budu socijalno prihvatljive za stanovništvo te poštujući zaštitu prava potrošača u skladu s posebnim propisima. |  |
| **Načelo zaštite ugroženih kategorija građana**Jedinica lokalne samouprave dužna je osigurati isporuku komunalnih usluga ugroženim skupinama stanovništva na svom području, uz podmirenje troškova komunalnih usluga iz sredstava proračuna u skladu s posebnim propisima o socijalnoj skrbi. |  |

Članak 4.

Kriteriji i pokazatelji učinkovitog upravljanja komunalnom infrastrukturom na području Općine Mihovljan su:

|  |  |  |
| --- | --- | --- |
| **KOMUNALNA INFRASTURKTURA** | **KRITERIJI** | **POKAZATELJI** |
| **NERAZVRSTANE CESTE** | osiguranje tehničkih uvjeta za korištenje prometnica i sigurnosti prometa | nabavljena prometna oprema za sigurnost prometa |
| izgradnja novih i rekonstrukcija postojećih prometnica | nove ili rekonstruirane postojeće prometnice |
| asfaltiranje postojećih makadamskih prometnica | metri dužni asfaltiranih makadamskih prometnica |
| uređenje poljskih zemljanih putova u makadamske poljske prometnice | metri dužni uređenih poljskih zemljanih putova u makadamske poljske prometnice |
| održavanje makadamskih prometnica | metri dužni održavanih makadamskih prometnica |
| izrada projektne dokumentacije za izvođenje radova na nerazvrstanim cestama | broj izrađene projektne dokumentacije za izvođenje radova na nerazvrstanim cestama |
| **JAVNE PROMETNE POVRŠINE NA KOJIMA NIJE DOPUŠTEN PROMET MOTORNIH VOZILA** | osiguranje tehničkih uvjeta za promet pješaka | novoizgrađene šetnice ili nogostupi |
| sanacija i održavanje postojećih šetnica, nogostupa, trgova i drugih pješačkih javnih površina | sanirane i održavane postojeće šetnice, nogostupi, trgovi i druge pješačke javne površine |
| izrada projektne dokumentacije za izvođenje radova na javnim prometnim površinama na kojima nije dopušten promet motornih vozila | izrađena projektna dokumentacija za radove izgradnje šetnica ili nogostupa  |
| **GRAĐEVINE JAVNE ODVODNJE OBORINSKIH VODA** | osiguranje tehničkih uvjeta prometnice, sigurnosti prometa i pješaka | postavljanje novih i popravak postojećih građevina javne odvodnje oborinskih voda |
| čistoća postojećih građevina javne odvodnje oborinskih voda | čišćenje postojećih građevina javne odvodnje oborinskih voda |
| **JAVNE ZELENE POVRŠNE** | košnja i održavanje javnih zelenih površina (parkovi, dječja igrališta, zelene površine u naseljima, drvoredi, spomen obilježja, kulturni spomenici i dr.) | pokošene/održavane javne zelene površine |
| postavljanje, zamjena ili popravak dotrajalih naprava i opreme | postavljene ili zamijenjene naprave i oprema/ popravljene naprave i oprema |
| sadnja zelenog raslinja i drveća na dječja igrališta | zasađeni nasadi i novouređene zelene površine |
| orezivanje postojećeg zelenila, sadnja cvijeća i održavanje travnjaka i cvjetnjaka po naseljima | orezano postojeće zelenilo, zasađeno cvijeće, odražavani travnjaci i cvijetnjaci po naseljima  |
| **GRAĐEVINE, UREĐAJI I PREDMETI JAVNE NAMJENE** | redovno održavanje i kontrola građevina i uređaja javne namjene | nadzori/pregledi/održavanja građevina, uređaja i predmeta javne namjene |
| po potrebi zamjena dotrajalih ili uništenih postojećih uređaja | izvedeni radovi održavanja/ zamjena i dopuna u toku godine/postavljeni novi uređaji i predmeti |
| **GROBLJE I MRTVAČNICA**  | održavanje groblja  | košnja, čišćenje |
| izgradnja staza, sječa ili održavanje zelenih nasada | izgrađene staze, posječeni/zasađeni zeleni nasadi |
| redovni odvoz otpada s groblja | čisto groblje |
| održavanje mrtvačnica | čiste, uredne i funkcionalne mrtvačnice |
| nabava/popravak rashladnih uređaja | nabavljeni/popravljeni rashladni uređaji |
| **JAVNE POVRŠINE** | održavanje čistoće javnih površina | redovno čišćenje, pražnjenje spremnika i kontrola lokaliteta i naprava za prikupljanje otpada,pometene jave površine, očišćene od snijega i leda |
| **JAVNA RASVJETA** | redovno održavanje javne rasvjete | sklopljen ugovor o redovnom održavanju javne rasvjete, popravci javne rasvjete |
| dopuna novim rasvjetnim tijelima neosvijetljenih dijelova prometnica | nova rasvjetna tijela na neosvijetljenim dijelovima prometnica |
| zamjena postojećih rasvjetnih tijela učinkovitom LED rasvjetom | zamijenjena rasvjetna tijela LED rasvjetom |
| zaprimanje prijava kvarova na javnoj rasvjeti (osobno, elektronski, poštom) | zaprimljene prijave kvarova i otklonjeni kvarovi |

Članak 5.

 Temeljem kriterija i pokazatelja upravljanja komunalnom infrastrukturom na području Općine Mihovljan iz ove Odluke provodit će se analiza i vrednovanje upravljanja i korištenja komunalne infrastrukture na području Općine Mihovljan kojoj će se utvrđivati učinkovitost upravljanja, utvrđivati problemi u vezi s upravljanjem i korištenjem, utvrđivati utjecaji na lokalnu zajednicu te utvrđivati način na koji se upravljanje komunalnom infrastrukturom može unaprijediti.

Učinkovitost upravljanja i korištenja komunalne infrastrukture u analizi iz stavka 1. ovog članka može se ocijeniti kao učinkovito, djelomično učinkovito ili neučinkovito.

 Analiza iz stavka 1. ovog članka provodi se jednom godišnje za prethodnu godinu i objavljuje se na web stranici Općine Mihovljan.

Sastavni dio ove Odluke je tablica za analizu pokazatelja i vrednovanje upravljanja komunalnom infrastrukturom na području Općine Mihovljan.

Članak 6.

 Ova Odluka stupa na snagu osmog dana od dana objave u „Službenom glasniku Krapinsko-zagorske županije“.

Predsjednik Općinskog vijeća

 mr. Silvestar Vučković, dr.vet.med.

DOSTAVITI:

1. Ministarstvo gospodarstva i održivog razvoja, Ulica grada Vukovara 78, Zagreb (nadzor zakonitosti),
2. Državni ured za reviziju, Bogovićeva 1a, 10000 Zagreb,
3. Krapinsko-zagorska županija, Upravni odjel za poslove Županijske skupštine, n/r Svjetlane Goričan, Magistratska 1, 49000 Krapina ( za objavu),
4. Oglasna ploča i WEB stranica općine Mihovljan,
5. Općinskom načelniku Općine Mihovljan,
6. Jedinstvenom upravnom odjelu, ovdje,
7. Prilog zapisniku,
8. Pismohrana.